**NÁRODNÁ RADA SLOVENSKEJ REPUBLIKY**

**VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: PREDS-195/2023

**1730a**

### S p o l o č n á s p r á v a

**výborov Národnej rady Slovenskej republiky o prerokovaní zákona z 3. mája 2023 o  žalobách na ochranu kolektívnych záujmov spotrebiteľov a o zmene a doplnení niektorých zákonov, vráteného prezidentkou Slovenskej republiky na opätovné prerokovanie Národnou radou Slovenskej republiky (tlač 1730)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prezidentka Slovenskej republiky v zmysle čl. 102 ods. 1 písm. o) Ústavy Slovenskej republiky vrátila **zákon z 3. mája 2023 o žalobách na ochranu kolektívnych záujmov spotrebiteľov** a o zmene a doplnení niektorých zákonov na  opätovné prerokovanie Národnou radou Slovenskej republiky.

Vo svojom rozhodnutí č. 2968-2023-KPSR z 25. mája 2023 uviedla dôvody a v časti III navrhla, aby Národná rada Slovenskej republiky **pri opätovnom prerokovaní zákon neprijala ako celok.**

**I.**

Predseda Národnej rady Slovenskej republiky rozhodnutím č. 1802 z 29. mája 2023 pridelil zákon z 3. mája 2023 o žalobách na ochranu kolektívnych záujmov spotrebiteľov a  o  zmene a doplnení niektorých zákonov, vrátený prezidentkou Slovenskej republiky na  opätovné prerokovanie Národnou radou Slovenskej republiky (tlač 1730) na prerokovanie:

**Ústavnoprávnemu výboru** Národnej rady Slovenskej republiky a

**Výboru** Národnej rady Slovenskej republiky **pre hospodárske záležitosti.**

Určil zároveň Ústavnoprávny výbor Národnej rady Slovenskej republiky ako gestorský výbor.

**II.**

Zákon z 3. mája 2023 o žalobách na ochranu kolektívnych záujmov spotrebiteľov a o zmene a doplnení niektorých zákonov, vrátený prezidentkou Slovenskej republiky na  opätovné prerokovanie Národnou radou Slovenskej republiky (tlač 1730) prerokoval **Výbor** Národnej rady Slovenskej republiky **pre hospodárske záležitosti**, avšak **neprijal uznesenie,** keďže návrh uznesenia nezískal súhlas nadpolovičnej väčšiny všetkých poslancov podľa čl.  84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.

Ústavnoprávny výbor Národnej rady Slovenskej republiky na 165. schôdzi 8. júna 2023 prerokoval zákon z 3. mája 2023 o žalobách na ochranu kolektívnych záujmov spotrebiteľov a  o zmene a doplnení niektorých zákonov, vrátený prezidentkou Slovenskej republiky na  opätovné prerokovanie Národnou radou Slovenskej republiky (tlač 1730) a uznesením č.  804 z 13. júna 2023 odporúčal Národnej rade Slovenskej republiky predmetný zákon vrátený prezidentkou Slovenskej republiky schváliť.

**III.**

Ako gestorský výbor rokoval Ústavnoprávny výbor Národnej rady Slovenskej republiky 13. júna 2023.

Gestorský výbor odporúča Národnej rade Slovenskej republiky pri hlasovaní o zákone z 3. mája 2023 o žalobách na ochranu kolektívnych záujmov spotrebiteľov a o zmene a doplnení niektorých zákonov, vrátenom prezidentkou Slovenskej republiky na opätovné prerokovanie Národnou radou Slovenskej republiky (tlač 1730) ako celku, uvedený zákon vrátený prezidentkou Slovenskej republiky **schváliť.**

**Spoločná správa** výborov Národnej rady Slovenskej republiky o prerokovaní zákona z  3. mája 2023 o žalobách na ochranu kolektívnych záujmov spotrebiteľov a  o zmene a  doplnení niektorých zákonov, vráteného prezidentkou Slovenskej republiky na  opätovné prerokovanie Národnou radou Slovenskej republiky (tlač 1730a) **bola schválená** uznesením Ústavnoprávneho výboru Národnej rady Slovenskej republiky č. 811 z 13. júna 2023.

Ústavnoprávny výbor Národnej rady Slovenskej republiky zároveň poveril spoločnú spravodajkyňu, **Máriu Kolíkovú,** aby informovala Národnú radu Slovenskej republiky o výsledku rokovania výborov Národnej rady Slovenskej republiky.

Milan Vetrák v. r.

predseda Ústavnoprávneho výboru

Národnej rady Slovenskej republiky

Bratislava 13. júna 2023